_ 171 
Figura 4 tabulae LXV cicatricem magnitudine naturali foraminibus irregulariter dis¬ 
positis, figura 5 illam auctam foraminibus regulariter dispositis, figura 6 foramen magis 
auctum exhibent. In tabula LXVII sectio transversa naturali magnitudine et aucta, vasa 
cellulaeque varie aucta repraesentatur. — Numerus cicatricum in una linea spirali ignotus. 
3. PROTOPTERIS SIN GERI. Tab. LXV. fig. 7 — 10. 
P. cicatricibus in una linea spirali duodecim orbiculatis impresso - punctatis ab invicem 
distantibus, cicatricula triloba, lobis aequalibus vel subaequalibus semiorbiculatis 
sinu acuto distinctis. 
Caulopteris Singeri. Goepp. I. c. p. 449. t. 41. fig. 1, 2. 
P. Singeri. Presl. 
In saxo arenario ad Giersdorf prope Leoburgum Silesiae. 
Clar. Goeppert in figura utraque truncum hujus speciei inversum repraesentavit; 
comparatio cum trunco cujusdam Cyatheaceae e clar. Candollii Organographia icone 
repetito minus feliciter evasit, cum omnis similitudo abest. 
CAULOPTERIS. LINDL. ET HUTT. 
Caulopteridis spec. Goepp. — Sigillariae spec. Brong. 
Caudex arboreus cylindricus, enodis, cicatricibus ab insertione stipitum 
(seu petiolorum) instructus. Cicatrices in lineis spiralibus quaternariis (V 4 ) aut 
quinariis (V 5 ) dispositae, remotae, oblongae aut ovales, marginatae, planiusculae, 
laeves aut longitudinaliter sulcatae aut rugosae, circumcirca punctis perforatis 
vel foraminibus parvis crebris instructae. 
Quamquam structura interna neque unius Caulopteridis hucusque in¬ 
notuit, structura externa cum illa caudicum Cyatheacearum arborescentium 
nostri orbis tam analoga est, ut nullum dubium moveri potest, in quem¬ 
nam ordinem plantarum Caulopteris pertinet, et certe ad Filicaceas proto- 
gaeas adnumeranda est. Specimina inventa truncos plus minus compressos 
exhibent. Cicatrices satis magnae sunt, in una linea spirali sex — decem ob¬ 
veniunt et in ordine spirali quaternario dispositae sunt, ita quidem, ut prima 
quartae mox suprajacenti, secunda quintae respondet. In C. primaeva verum 
cicatrices in ordine spirali quinario [ l / 5 ) obveniunt, si iconi in Flora fossili 
Britaniae fides habenda est, et inde prima cicatrix quintae mox superiori 
respondet. In C. Cistii ob maximam distantiam cicatricum numerus et dispo¬ 
sitio spiralis alienata esse videntur, sed icon Brongniartiana tantum frag¬ 
mentum longitudinaliter fissum repraesentare videtur. Circumcirca citatrices 
observantur, praesertim in C. peltigera, foraminula creberrima vel puncta per¬ 
forata, quae origines radicum aerearum indicant, immo, quemadmodum e figura 
dextra tabulae Brongniarfcianae patet, tales radices adhuc revera continent. 
Clarissimus Brongniart contendit cicatrices Caulopteridum in seriebus lon¬ 
gitudinalibus dispositas esse et inde concludit folia earumdem verticillata fuisse, 
id ipsum in pluribus Filicacearum arborescentium truncis obvenire affirmat. Haec 
affirmatio tamen plane erronea est, cum dispositio spiralis frondium ergo 
etiam earum cicatricum in caule Filicacearum extra omne dubium jamjam 
posita est. Clar. Brongniart porro Caulopterides ad Sigillarias numerat, sed 
uti quisquis videt, injuste, cum Caulopterides certe Filicibus protogaeis ad¬ 
jungendae sunt 5 cuinam vero ordini plantarum Sigillariae a Caulopteridibus 
toto coelo diversae accensendae sunt, hucusque non satis patet, e Filicibus 
ss /,f 
